jkorsvik/nowiki_second_scrape_merged huggingface dataset:
Cantharolethrus

Cantharolethrus er en slekt av biller som hører til familien hjortebiller (Lucanidae) i gruppen skarabider (Scarabaeoidea).


== Utseende ==
Store, forholdsvis slanke, blankt svarte hjortebiller. De er blant de største hjortebillene i Sør-Amerika, som mangler kjempestore arter innen denne gruppen.
De største hannene kan bli opptil 6 centimeter om man regner med kjevene, som er kraftig forstørret som vanlig hos hjortebiller. Hannens kjever (mandibler) er kraftige, jevnt nedoverbuet, med tre spisse tenner nær spissen. Antennene er påfallende lange og tynne. Hunnene er mye mindre enn hannene, gjerne rødlige på farge.


== Levevis ==
Larvene utvikler seg i råtne trestammer.


== Utbredelse ==
Familien er utbredt i det nordvestlige Sør-Amerika og sørlige Mellom-Amerika, der de følger fjellkjedene. Utbredelsen strekker seg fra Peru i sør til Costa Rica i nord.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae Latreille, 1806
Underfamilien hjortebiller (Lucaninae) Latreille, 1806
Stammen Neoprosopocoilini
Slekten Cantharolethrus Thomson, 1862
Cantharolethrus azambrei Boileau, 1897
Cantharolethrus buckleyi Parry, 1872
Cantharolethrus homoderoides Kriesche, 1928
Cantharolethrus luxerii (Buquet, 1843)
Cantharolethrus peruvianus Heller, 1918
Cantharolethrus steinheili Parry, 1875


== Kilder ==
Oversikt over artene
Generic Guide to New World Scarabid Beetles – Cantharolethrus


== Eksterne lenker ==
Bildegalleri over preparerte eksemplarer
(en) Cantharolethrus i Encyclopedia of Life 
(en) Cantharolethrus i Global Biodiversity Information Facility 
(en) Cantharolethrus hos NCBI 
(en) Kategori:Cantharolethrus – bilder, video eller lyd på Wikimedia Commons 
Cantharolethrus – detaljert informasjon på Wikispecies
Mesotopus

Mesotopus er en slekt av biller som hører til familien hjortebiller (Lucanidae) i gruppen skarabider (Scarabaeoidea).


== Utseende ==
Store, kraftige, blankt svarte hjortebiller. Hannens kjever er ikke svært lange, men krumme og kraftige. Store hanner kan bli opptil 75 millimeter lange medregnet kjevene. Disse billen er påfallende blanke (som blankpussede sko). Hannen har et to-grenet framspring i pannen. Leggene har skarpe tenner på utsiden.


== Levevis ==
Larvene utvikler seg i råtne trestammer.


== Utbredelse ==
Arten finnes over mye av Vest- og Sentral-Afrika, i tropiske, fuktige områder. Østligst er den funnet i Uganda, sørligst i den Den demokratiske republikken Kongo.


== Systematisk inndeling ==
Arten deles opp i flere underarter, som av noen blir betraktet som egne arter.

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae Latreille, 1806
Underfamilien hjortebiller (Lucaninae) Latreille, 1806
Stammen Allotopini Maes, 1992
Slekten Mesotopus Burmeister, 1845
Mesotopus tarandus (Swederus, 1787)
Mesotopus regius (Möllenkamp, 1896) - nå gjerne regnet som en egen art, noe større enn M. tarandus (i snever forstand)


== Kilder ==
Oversikt over artene


== Eksterne lenker ==
(en) Mesotopus i Global Biodiversity Information Facility 
(en) Mesotopus hos NCBI 
(en) Kategori:Mesotopus – bilder, video eller lyd på Wikimedia Commons 
Mesotopus – detaljert informasjon på Wikispecies 
Bilder av Mesotopus tarandus
Paralissotes

Paralissotes er en slekt av biller som hører til familien hjortebiller (Lucanidae) i gruppen skarabider (Scarabaeoidea).


== Utseende ==
Nokså små (gjerne rundt 15 millimeter), svarte hjortebiller. Hannenes kjever er bare ubetydelig forstørret. Et slående trekk ved flere av artene er at de har felter av gylne, hårlignende skjell eller punktgroper som gir dem et flekkete utseende – dette er ganske uvanlig mellom hjortebiller.


== Levevis ==
Billene kan finnes under råtten ved i skog.


== Utbredelse ==
Slekten finnes bare på New Zealand, og er der begrenset til Nordøya og Three Kings Islands.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae Latreille, 1806
Underfamilien hjortebiller (Lucaninae) Latreille, 1806
Stammen Lissapterini
Slekten Paralissotes Holloway, 1996
Paralissotes mangonuiensis (Brookes, 1927)
Paralissotes oconnori (Holloway, 1961)
Paralissotes planus (Broun, 1880)
Paralissotes reticulatus (Westwood, 1844)
Paralissotes rufipes (Sharp, 1886)
Paralissotes stewarti (Broun, 1881)
Paralissotes triregius (Holloway, 1963)


== Kilder ==
Oversikt over artene


== Eksterne lenker ==
Bildegalleri over noen av artene
(en) Paralissotes i Global Biodiversity Information Facility 
(en) Kategori:Paralissotes – bilder, video eller lyd på Wikimedia Commons 
Paralissotes – detaljert informasjon på Wikispecies
Virginio Rosetta

Virginio «Viri» Rosetta (1902–1975) var en italiensk fotballspiller som deltok i de olympiske leker 1920 i Antwerpen, 1924 i Paris, 1928 i Amsterdam.
Rosetta vant en olympisk bronsemedalje i fotball under sommer-OL 1928 i Amsterdam. Han var med på det italienske landslaget som kom på tredjeplass i fotballturneringen bak Uruguay og Argentina. Italias vei til bronsefinalen var seier over Frankrike med 4-3, uavgjort 1-1 mot Spania  i den første kvartfinalen, de vant omkampen tre dager senere med 7-1 men tapte semifinalen mot Uruguay med 2-3. I bronsefinalen møtte de Egypt som de beseiret med 11-3.
Han var også med på italienske landslaget som ble verdensmester i fotball 1934 i Italia.
Rosetta spilte klubbfotball for klubbene US Pro Vercelli Calcio og FC Juventus. Han spilte 338 kamper og scoret 15 mål for Juventus i perioden 1923–36.


== OL-medaljer ==
  1928  Amsterdam - Bronse i fotball  Italia


== VM-medaljer ==
 1934  Italia - Gull i fotball  Italia


== Referanser ==


== Eksterne lenker ==
(en) Virginio Rosetta – Olympedia 
(en) Virginio Rosetta – Sports-Reference (OL-resultater – arkivert) 
(en) Virginio Rosetta – databaseOlympics.com (arkivert) 
(it) Virginio Rosetta – Italias olympiske komité 
(en) Virginio Rosetta – FIFA 
(en) Virginio Rosetta – Transfermarkt 
(en) Virginio Rosetta – national-football-teams.com 
(en) Virginio Rosetta – WorldFootball.net 
(en) Virginio Rosetta – EU-Football.info 
(en) Virginio Rosetta – FBref
Jomfrubeger

Jomfrubeger er et drikkebeger formet som en kvinnefigur med vid kjole. Når man drikker snur man kvinnen opp ned slik at det er kjolen som danner selve begeret. De fleste figurene har oppstrakte armer, og mellom armene henger det da et mindre beger eller en liten bolle. De fleste jomfrubegre er laget i sølv, men det forekommer også tilsvarende begre i tre og glass.
Jomfrubeger i sølv er laget i Tyskland på 1600-tallet. I Bergen begyntegullsmedene å kopiere de tyske begrene omkring 1780, og noen har eiernavn som knytter dem til byens fornemste familier. De fortsetter å lage jomfrubegre i Bergen til omkring 1820, men da har kvaliteten blitt dårligere.Ifølge svensk tradisjon tømte brudgommen det store begeret (kjolen) og bruden det lille. Vi vet ikke om jomfrubegre har vært brukt ved bryllupsfeiring i Norge.


== Litteratur ==
Norheim, Per Terje (1997): Norske sølvbegre. Gullsmedkunst i 300 år fra 1550 – 1850. Oslo. ISBN 82-512-0524-7
Nomenklatur for drikkestell Østby, Jon Birger (1983): Nomenklatur for drikkestell, med tegninger av Torill Sand. Oslo


== Referanser ==
Rhaetulus

Rhaetulus er en slekt av biller som hører til familien hjortebiller (Lucanidae) i gruppen skarabider (Scarabaeoidea).


== Utseende ==
Store, svarte hjortebiller. Store hanner kan bli opptil 65 millimeter lange inkludert kjevene. Som vanlig hos hjortebiller er hannenes kjever kraftig forstørret, hos denne slekten er de særlig gevir-lignede og navnet hjortebiller passer derfor bedre på denne slekten enn på de fleste. Kjevene er nedoverbøyde. Et særtrekk ved denne slekten er at pronotums ytterkant er fint tannet.


== Utbredelse ==
Artene lever i det østlige og sørøstlige Asia, fra Korea til Thailand.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae Latreille, 1806
Underfamilien hjortebiller (Lucaninae) Latreille, 1806
Stammen Cladognathini
Slekten Rhaetulus Westwood, 1871
Rhaetulus crenatus Westwood, 1871
Rhaetulus didieri de Lisle, 1970
Rhaetulus maii Okuda, 2009
Rhaetulus speciosus Boileau, 1911


== Eksterne lenker ==
Bildegalleri
(en) Rhaetulus i Global Biodiversity Information Facility 
(en) Rhaetulus hos NCBI 
(en) Kategori:Rhaetulus – bilder, video eller lyd på Wikimedia Commons 
Rhaetulus – detaljert informasjon på Wikispecies
Ryssonotus

Ryssonotus er en slekt av biller som hører til familien hjortebiller (Lucanidae) i gruppen skarabider (Scarabaeoidea).


== Utseende ==
Middelsstore, flate og brede hjortebiller. Hannenes kjever er bare moderat forstørrede. På farge er de brune til svarte. Noen har påfallende, tett punkterte groper på oversiden.


== Utbredelse ==
Slekten er utbredt i det østlige og sørlige Australia.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae Latreille, 1806
Underfamilien hjortebiller (Lucaninae) Latreille, 1806
Stammen Rhyssonotini
Slekten Ryssonotus W.S. MacLeay, 1819 (i snever forstand)
Ryssonotus nebulosus (Kirby, 1818)
Slekten Safrina Reid & Beatson, 2016  - inntil nylig regnet til Ryssonotus
Safrina dekeyzeri  Reid & Beatson, 2016
Safrina grandis (Lea, 1914)
Safrina jaedoni Reid & Beatson, 2016
Safrina jugularis (Westwood, 1863)
Safrina laticeps (MacLeay, 1885)
Safrina moorei Reid & Beatson, 2016
Safrina parallelus (Deyrolle, 1881)
Safrina politus (Carter, 1921)


== Referanser ==


== Kilder ==
Oversikt over artene


== Eksterne lenker ==
Bildegalleri over noen av artene
(en) Ryssonotus i Encyclopedia of Life 
(en) Ryssonotus i Global Biodiversity Information Facility 
(en) Kategori:Ryssonotus – bilder, video eller lyd på Wikimedia Commons 
Ryssonotus – detaljert informasjon på Wikispecies
Waaqeffannaa

Waaqeffannaa er den tradisjonelle religionen til oromoene i Etiopia, Kenya og Somalia. Religionen er monoteistisk og tilhengerne tror på guden Waaqa (oromo for Gud). 
Etterhvert har flere konvertert til kristendommen og islam, men resten har beholdt sin religion. Religiøse høytider som feires er qille i desember, boranticha i mai, taborre og ingiccaa i juli/august og irrecha i september.


== Kilder ==
Finfinne Tribune: Waaqeffannaa, the African Traditional Faith System. (publisert 19. september 2011 Besøkt 13. oktober 2014
Gerry Healy

Gerry Healy (født 3. desember 1913 i Ballybane, County Galway i Irland, død 14. desember 1989) var en politisk aktivist og lederen for den trotskistiske bevegelsen i Storbritannia mellom 1950 og 1985. 
Han emigrerte til England og jobbet som radiooperatør på flere skip i en alder av 14 år. Han sluttet seg snart til Communist Party of Great Britain og han ble medlem av en trotskistisk militant gruppe i Storbritannia i 1937. Healy ble ofte kritisert for hans interne regime som ikke tillater medlemmer å utfordre deres egne ideer eller politikk. Det er også ofte blitt rapportert om at han brukte fysisk vold mot frittalende medlemmer av Communist Party of Great Britain.
Borana

Borana er en folkegruppe i Sør-Etiopia og Nord-Kenya. 
De lever i hovedsak som pastoralister, og styres gjennom det tradisjonelle gadda-systemet. Det er en av de eldste modellene for demokrati, med en syklus på åtte år. Lederne velges derfor for en periode på åtte år. Borana tilhører oromoene, som er den største folkegruppen i Etiopia.
Folkegruppen er inndelt i to forgreininger, sabbo og gonna. Man kan ikke inngå ekteskap innad i en av disse, ektefellene må tilhøre hver sin forgreining.
Religionen deres er waaqeffannaa, de tror på Waqa (gud).


== Kilder ==
Ethnologue.com - Oromo, Borana-Arsi-Guji
www.boorana.com
Sinodendron

Sinodendron er en slekt av biller som hører til familien hjortebiller.


== Utseende ==

Forholdsvis små (gjerne rundt 15 millimeter), sylindriske, svarte hjortebiller. Hannene hos denne slekten har ikke forstørrede kjever, derimot har det et kort korn i pannen. Kroppen er kraftig punktert.


== Levevis ==
Larvene utvikler seg i morken, død ved. Disse artene er kanskje ikke like avhengige av uberørt skog som mange andre hjortebiller, men de kan likevel være truet av moderne skogbruk.


== Utbredelse ==
Slekten er utbredt i Europa, i Asia østover til Stillehavet og sørover til Yunnan, og på nordvestkysten av Nord-Amerika. Valsehjorten (Sinodendron cylindricum) har en vid utbredelse, de andre artene ganske begrenset.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae
Underfamilien valsehjorter, Syndesinae – 4 slekter og ca. 30 arter
Slekten Sinodendron Schneider, 1791 – 4 arter
valsehjort, Sinodendron cylindricum (Linnaeus, 1758) – Europa til Kina
Sinodendron persicum Reitter, 1902 – Aserbajdsjan og Iran
Sinodendron rugosum Mannerheim, 1843 – vestkysten av Nord-Amerika
Sinodendron yunnanense Kral, 1994 – Yunnan, Kina


== Kilder ==
Oversikt over artene


== Eksterne lenker ==
(en) Sinodendron i Encyclopedia of Life 
(en) Sinodendron i Global Biodiversity Information Facility 
(no) Sinodendron hos Artsdatabanken 
(sv) Sinodendron hos Dyntaxa 
(en) Sinodendron hos Fauna Europaea 
(en) Sinodendron hos ITIS 
(en) Sinodendron hos NCBI 
(en) Kategori:Sinodendron – bilder, video eller lyd på Wikimedia Commons 
Sinodendron – detaljert informasjon på Wikispecies
Milena Penkowa

Milena Penkowa (født 1973 i Odense som Milena Pedersen) er en dansk hjerneforsker som var ansatt som professor ved Københavns Universitet i årene 2009-10.
Forskningen hennes har især vært konsentrert om forsøk med proteinet metallothionein, og hun har skrevet mange videnskaplige artikler i sitt forskningsområde, samt tatt to patenter.Penkowa har i den senere tid vært anklaget for uredelighet innenfor videnskapelig forskning samt for fusk med forskningsresultater.


== Referanser ==


== Eksterne lenker ==
Fuld fart frem og ud over kanten, Københavns Universitet
DR 2 Deadline - Sagen om Milena Penkova
Psilodon

Psilodon er en slekt av biller som hører til familien hjortebiller.


== Utseende ==
Middelsstore, sylindriske, svarte hjortebiller. Hannenes kjever er moderat forstørret og ganske slanke. Dekkvingene har dype punktrekker.


== Utbredelse ==
Slekten er utbredt i den nordlige halvdelen av Sør-Amerika.


== Systematisk inndeling ==
Det er usikkert om denne slekten er forskjellig fra den australske slekten Syndesus, som den ligner sterkt på.

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae
Underfamilien valsehjorter, Syndesinae – 4 slekter og ca. 30 arter
Slekten Psilodon Perty, 1830 – 5 arter
Psilodon aequinoctiale (Buquet, 1840)
Psilodon gilberti Boucher, 1992
Psilodon schuberti Perty, 1830
Psilodon seguyi (Didier, 1929)
Psilodon xerophilicum Martínez & Reyes-Castillo, 1985


== Kilder ==
Generic Guide to New World Scarabid Beetles – Psilodon
Oversikt over artene


== Eksterne lenker ==
(en) Psilodon i Global Biodiversity Information Facility 
Psilodon – detaljert informasjon på Wikispecies 
Bilder av Psilodon schuberti
Poul Ove Jensen

Poul Ove Jensen (født 10. mars 1937) er en dansk arkitekt og mangeårig leder av broavdelingen i arkitektfirmaet Dissing+Weitling. Han har utdannelse fra Kunstakademiets arkitektskole i København.
Jensen var ansatt hos Arne Jacobsen i tidsrommet 1963–1971, hos Dissing+Weitling fra 1972. Han ble partner i 1986.
Sammen med Pouli Hoffgård Møller var han firmaets prosjektansvarlig for hengebroen til Storebæltsforbindelsen. Verket er tatt opp i den danske kulturkanonen.
Jensen mottok Eckersbergmedaljen i 2011.


== Referanser ==


== Eksterne lenker ==
(da) Poul Ove Jensen på Kunstindeks Danmark / Weilbachs Kunstnerleksikon
Om Poul Ove Jensen hos Dissing+Weitling
Dissing+Weitlings brodirektør modtager Eckersberg Medaillen - Dansk Arkitektur Center
Syndesus

Syndesus er en slekt av biller som hører til familien hjortebiller.


== Utseende ==
Middelsstore, sylindriske, svarte eller brune hjortebiller. Hannenes kjever er moderat forstørret og ganske slanke, gjerne med en tann i midten på yttersiden. Dekkvingene har dype punktrekker.


== Utbredelse ==
Slekten er utbredt i Australia og på noen av øyene som ligger øst for Australia.


== Systematisk inndeling ==
Det er usikkert om denne slekten er forskjellig fra den søramerikanske slekten Psilodon, som den ligner sterkt på.

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae
Underfamilien valsehjorter, Syndesinae – 4 slekter og ca. 30 arter
Slekten Syndesus W.S. MacLeay, 1819 – 4 arter
Syndesus cancellatus (Montrouzier, 1860) – Ny-Caledonia
Syndesus cornutus (Fabricius, 1801) – New South Wales og Tasmania
Syndesus macleayi Boileau, 1905 – Victoria
Syndesus punctatus Boileau, 1905 – Vanuatu og Ny-Caledonia


== Kilder ==
Oversikt over artene


== Eksterne lenker ==
(en) Syndesus i Global Biodiversity Information Facility 
(en) Syndesus hos Fossilworks 
(en) Kategori:Syndesus – bilder, video eller lyd på Wikimedia Commons 
Syndesus – detaljert informasjon på Wikispecies 
Bilder av Syndesus cancellatus
Eric Heffer

Eric Heffer (født 12. januar 1922, død 27. mai 1991) var en britisk sosialistisk politiker. 
Han var stortingsrepresentant for Labour Party fra 1964 og frem til hans død. Hans arbeiderklassebakgrunn var en av årsakene til hans aktivitet innenfor venstrevingpolitikk. Med hans samling på minst 12 000 bøker i hans eget hjem, har han innrømmet at han er bibliofil. På grunn av hans lange erfaring som profesjonell snekker, var han i perioder aktiv innenfor byggebransjen og sysselsetting til snekkervirksomheten, men var også opptatt av faglige spørsmål om byggebransjen generelt. 
Heffer endret sitt politiske syn på det europeiske fellesmarkedet, fra å være en frittalende støttespiller endret han mening og ble en frittalende motstander mot et slikt system, og for en kortere periode satt han som medlem i den britiske regjering på midten av 1970-tallet. Hans senere politiske karriere ble dominert av hans mange bidrag til debatter innenfor det britiske Labour Party. Etter den andre verdenskrig bodde Heffer for en kortere periode i Hertford sammen med sine foreldre, og han kjempet som kandidat for Communist Party of Great Britain for Hertford Urban District Council i 1946, men han ble beseiret under det kommende valget.
I 1989 ble han diagnostisert med uhelbredelig magekreft. I januar 1991 deltok han i hans aller siste politiske debatt i House of Commons for å stemme mot Irak-krigen der han satt i en rullestol fordi han var for syk til å stå og gå. Heffer døde i mai 1991, få måneder etter at han hadde fylt 69 år.


== Referanser ==


== Eksterne lenker ==
(en) Eric Heffer hos Europarådets parlamentarikerforsamling 
(en) Eric Heffer hos Hansards parlamentsdebatter
Geir Bjørklund

Geir Bjørklund (født 20. april 1969 i Mo i Rana) er en norsk forsker, medisinsk skribent, og redaktør. Han er medlem av World Association of Medical Editors.Bjørklund er en forkjemper for biologisk medisin og kvikksølvfri tannbehandling. Mange av hans fagartikler omhandler helseeffekter av dentalt amalgam. 
Geir Bjørklund er også tidligere redaktør av tidsskriftene Tenner & Helse (organ for Forbundet Tenner og Helse), og Nordisk Tidsskrift for Biologisk Medisin. Han har også hatt konsulentoppdrag for Statens helsetilsyn.Bjørklund er kritisk til konvensjonell medisin og mener at hovedfokus innen medisinen bør rettes mot å fremme legning av organismen som helhet.


== Referanser ==


== Eksterne lenker ==
En del artikler av Geir Bjørklund
Björklund Nutrition is an online, global news service. It features news and resources focused on nutrition, environmental medicine and health. The service is founded and managed by Geir Bjørklund.
R.K. Narayan

R. K. Narayan (forkortelse for Rasipuram Krishnaswami Iyer Narayanaswami; tamilsk: ராசிபுரம் கிருஷ்ணசுவாமி அய்யர் நாராயணசுவாமி; født 10. oktober 1906 i Chennai (tidligere Madras), Tamil Nadu, India, død 13. mai 2001 i Delhi, India) var en indisk engelskspråklig forfatter.
Narayan debuterte med romanen Swami and Friends 1936 og var aktiv som forfatter helt til han var omkring 90 år gammel. 14 av hans bøker utspiller seg i den fiktive indiske småbyen Malgudi og beskriver et samfunn i omveltning.
Den britiske forfatteren Graham Greene har sammenlignet Narayan med Anton Tsjekhov.


== Bok oversatt til norsk ==
1976 – Skiltmaleren (The painter of signs) oversatt 1978 av Kari Kemény), utgitt av Aschehoug forlag i Fontene Nova-serien


== Liste over verk ==


=== Romaner ===
1992 – Grandmother's Tale
1990 – The World of Nagaraj
1986 – Talkative Man
1983 – A Tiger for Malgudi
1977 – The Painter of Signs
1967 – The Vendor of Sweets
1961 – The Man-Eater of Malgudi
1958 – The Guide
1955 – Waiting for the Mahatma
1952 – The Financial Expert
1948 – Mr. Sampath
1945 – The English Teacher
1938 – The Dark Room
1937 – The Bachelor of Arts
1935 – Swami and Friends


=== Sakprosa ===
1988 – A Writer's Nightmare
1980 – The Emerald Route
1974 – Reluctant Guru
1974 – My Days
1960 – My Dateless Diary
1960 – Next Sunday


=== Mytologi ===
1978 – The Mahabharata
1973 – The Ramayana
1964 – Gods, Demons and Others


=== Novellesamlinger ===
1994 – The Grandmother's Tale and Selected Stories
1985 – Under the Banyan Tree and Other Stories
1970 – A Horse and Two Goats
1956 – Lawley Road and Other Stories
1947 –  An Astrologer's Day and Other Stories
1942 – Malgudi Days


== Referanser ==


== Eksterne lenker ==
(en) R.K. Narayan på Internet Movie Database 
(en) R.K. Narayan hos The Movie Database 
(en) R.K. Narayan hos Internet Broadway Database
Atifete Jahjaga

Atifete Jahjaga (født 20. april 1975 i Gjakova) var Kosovos fjerde president. 
Jahjaga var nestleder for Kosovos politistyrke før hun ble president. Hun studerte ved det juridiske fakultet ved Universitetet i Priština og har tilleggsutdannelse fra Storbritannia, Tyskland og USA.Hun ble nominert som presidentkandidat 6. april 2011, og fikk 80 av de 100 stemmene av de som deltok i avstemningen i nasjonalforsamlingen 7. april. Den 7. april 2016 ble hun etterfulgt i presidentembetet av Hashim Thaçi.


== Referanser ==
Wobble board

Wobble board er et instrument som den australske sangeren Rolf Harris introduserte.
Dette er et brett som bøyes fram og tilbake og lager en rytmisk voop-lyd.


== Eksterne lenker ==
Tie me kangoroo down sport på YouTube
Karl-Wilhelm Sirkka

Karl-Wilhelm Sirkka (født 4. oktober 1939 i Vadsø) er en tidligere, norsk næringslivsleder og politiker (H).
Han har sin utdannelse fra Bedriftsøkonomisk Institutt, Transportøkonomisk institutt og Universitetet i Tromsø. Han har vært amanuensis ved transportlinjen ved Møre og Romsdal distriktshøgskole, Molde.Sirkka var fylkessekretær i Finnmark Høyre 1963–1967, redaktør i Finnmark Tidende 1963–1964, saksbehandler i Samferdselsdepartementet i 1968, kontorsjef og senere administrerende direktør i TIRB 1969–1979, sekretær for kommunalråden for samferdsel og havn, Erik Mår, i Oslo kommune 1971–1972, statssekretær for statsråd Inger Koppernæs i Samferdselsdepartementet 1981–1982, administrerende direktør i Fiskeindustriens landsforening (senere en del av Fiskeri- og havbruksnæringens landsforening) 1980–1984, rådgiver i konsulent- og utbyggingsselskapet Barlindhaug i Tromsø 1984–1989 og seniorrådgiver/daglig leder i eget konsulentselskap, ResultatLedelse, i Tromsø fra 1990.Sirkka har  vært medlem av Unge Høyres sentralstyre. Sirkka har i tillegg hatt flere styreverv i bedrifter og institusjoner. Han har også styreerfaring fra idrettsorganisasjoner, blant annet som president i Den Norske Maratonklubb.


== Referanser ==


== Eksterne lenker ==
(no) Karl-Wilhelm Sirkka hos Norsk senter for forskningsdata